กรุงเทพประกันภัยพลิกโฉมสำรวจอุบัติเหตุรถ
กรุงเทพประกันภัย พลิกโฉมการสำรวจอุบัติเหตุรถยนต์ ด้วยสมาร์ท เกิลด์ เซอร์เวย์เยอร์ (Smart Girl Surveyor)
22 ม.ค. 2553

กรุงเทพประกันภัย พลิกโฉมการสำรวจอุบัติเหตุรถยนต์ ด้วยสมาร์ท เกิลด์ เซอร์เวย์เยอร์ (Smart Girl Surveyor)
กรุงเทพประกันภัย ล้ำหน้าอีกขั้น พลิกโฉมการสำรวจอุบัติเหตุรถยนต์  ด้วยการนำพนักงานสาวมาดมั่นให้บริการเคลมสินไหมรถยนต์นอกสถานที่ พร้อมด้วยรถสำรวจอุบัติเหตุคู่ใจที่ปรับโฉมใหม่เน้นภาพลักษณ์ความเป็นกรุงเทพประกันภัยที่เพิ่มความสดใส กระฉับกระเฉง พร้อมให้บริการลูกค้าในทุกย่างก้าว
บริษัท กรุงเทพประกันภัย หรือ BKI สร้างจุดแตกต่างในการให้บริการลูกค้า  อีกหนึ่งทางเลือกใหม่ของการบริการเคลมสินไหมทนแทนยานยนต์ โดยยกระดับบุคลากรหญิงที่มากด้วยความสามารถและความชำนาญจากประสบการณ์ทางด้านการเคลมสินไหมทดแทนยานยนต์ ภายใต้ชื่อ “Smart Girl Surveyor” ในการให้บริการสำรวจอุบัติเหตุรถยนต์นอกสถานที่ ณ จุดเกิดเหตุ เน้นการบริการที่มีประสิทธิภาพ ด้วยความอบอุ่น มั่นใจ เพื่อให้ลูกค้าได้รับความพึงพอใจอย่างสูงสุด 
ทั้งนี้ เรามีความเชื่อมั่นในความสามารถของบุคลากรของบริษัทฯ ทั้งชายและหญิงที่ทัดเทียมกัน ซึ่งทุกคนจะได้รับการอบรม ฝึกฝน และเรียนรู้ทุกขั้นตอนของงานด้านสินไหมรถยนต์จากประสบการณ์จริง จนมีความชำนาญ จึงทำให้ทีมงาน Smart Girl Surveyor มีความมั่นใจในการให้บริการลูกค้า ด้วยบุคลิกของความสุภาพ อ่อนโยน สดใส และเป็นมิตร แต่เต็มเปี่ยมไปด้วยความมาดมั่นและคล่องตัวสูง โดย Smart Girl Surveyor จะเดินทางเพื่อให้บริการสำรวจอุบัติเหตุรถยนต์นอกสถานที่ ณ จุดเกิดเหตุ ด้วยรถสำรวจอุบัติเหตุคู่ใจที่ได้มีการปรับโฉมใหม่ให้มีความสดใส โดดเด่นยิ่งขึ้น และที่สำคัญยังสื่อถึงภาพลักษณ์ความเป็นกรุงเทพประกันภัย เพื่อสร้างความใกล้ชิด อบอุ่น และมั่นใจเมื่อลูกค้าใช้บริการ ตอบโจทย์ของการบริการ “แคร์คุณทุกย่างก้าว” ซึ่งนับเป็นนวัตกรรมใหม่เพื่อรองรับกับศักราชใหม่ในปี 2553 นี้ โดย Smart Girl Surveyor โดยเริ่มให้บริการลูกค้าตั้งแต่วันนี้เป็นต้นไป